Република Србија

Аутономна Покрајина Војводина

Општина Бачка Топола

Општинска управа

Oдељење за просторно планирање , урбанизам,

грађевинарство, заштиту животне средине,

комунално-стамбене послове и привреду

Број: 350-26/2023-I

Дана: 27. 10. 2023. год.

БАЧКА ТОПОЛА

М. Тита бр.30

## На основу чл. 50. и 52. Закона о планирању и изградњи („Службени гласник РС”, бр. 72/2009, 81/2009 - исправка, 64/2010 - УС, 24/2011, 121/2012, 42/2013 - УС, 50/2013 - УС, 98/2013 – УС, 132/2014, 145/2014,83/2018, 31/2019,37/2019 - др. Закон и 9/2020 и 52/2021), чл. 55-68. Правилника о садржини, начину и поступку израде докумената просторног и урбанистичког планирања („Службени гласник РС”, бр. 32/2019), Одлуке о изради Плана генералне регулације насеља Бачка Топола („Службени лист Општине Бачка Топола број 29/2018) и на основу извршене стручне контроле од стране Комисије за планове општине Бачка Топола на XXVI седници одржаној дана 25.10.2023. год. оглашава:

**ПОНОВЉЕНИ ЈАВНИ УВИД У**

**ИЗМЕЊЕНЕ ДЕЛОВЕ НАЦРТА ПЛАНА ГЕНЕРАЛНЕ РЕГУЛАЦИЈЕ НАСЕЉА БАЧКА ТОПОЛА**

**ЈП „Завод за урбанизам Војводине“ Нови Сад ул. Железничка 6/III**

**Е-2692 од октобра 2023. године**

**и**

**Извештај о стратешкој процени утицаја Плана генералне регулације насеља Бачка Топола на животну средину**

**ЈП „Завод за урбанизам Војводине“ Нови Сад ул. Железничка 6/III**

 **Е-2692/1 од октобра 2023. године**

 Позивају се сви заинтересовани грађани, предузећа, јавне установе, орgaнизације и месне заједнице са подручја општине Бачка Топола да остваре увид у изложене измене нацрта плана и узму учешћа у јавној расправи како би својим примедбама и предлозима допринели да донесемо најбоља урбанистичка решења.

Листа измена које су предмет јавног увида ће бити изложена уз предметни нацрт Плана генералне регулације насеља Бачка Топола.

Јавни увид се може обавити у просторијама Услужног центра општине Бачка Топола, улица Маршала Тита 30, 24300 Бачка Топола сваког радног дана почев од 27.10.2023. до 10.11.2023. године, у периоду од 8,00 до 14,00 часова, као и на званичном сајту општине [www.btopola.org.rs](http://www.btopola.org.rs).

 Сва заинтересована правна и физичка лица своје примедбе и сугестије на предметне измене Нацрта могу доставити искључиво у писаној форми, на писарници Услужног центра, закључно са 10. новембром 2023. године.

Примедбе и сугестије достављају се насловљене на Општинску управу Бачка Топола - Одељење за просторно планирање, урбанизам, грађевинарство, заштиту животне средине, комунално-стамбене послове и привреду, улица Маршала Тита број 30, 24300 Бачка Топола, са напоменом: „ЗА НАЦРТ ПЛАНА ГЕНЕРАЛНЕ РЕГУЛАЦИЈЕ НАСЕЉА БАЧКА ТОПОЛА број: 350-26/2023-I“.

 Јавна презентација, којој ће присуствовати и представник обрађивача планског документа, заказује се за 1. новембар 2023. године (среда) у 13,00 часова у Великој већници СО Бачка Топола, на адреси Маршала Тита 30, Бачка Топола.

 Јавна седница Комисије за планове општине Бачка Топола биће одржана дана 14. новембра 2023. године, са почетком у 13,30 часова у Великој већници СО Бачка Топола, на адреси Маршала Тита 30, Бачка Топола. Јавној седници Комисије имају право да присуствују подносиоци писаних примедби који их на самој седници могу и усмено образложити.

 Овлашћено лице за давање обавештења о планском документу je: Кишкарољ Золтан, дипл. инж. арх., тел.024/715-059; zoltan.kiskaroly@btopola.org.rs

РУКОВОДИЛАЦ ОДЕЉЕЊА

Сузана Нешић Патаки дил.правник